Նախագիծ

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅՈՒՆ**

**Ո Ր Ո Շ ՈՒ Մ**

----- 2023 թվականի N --- - Լ

ՓԱՐԻԶՅԱՆ ՀԱՄԱՁԱՅՆԱԳՐԻ ՆԵՐՔՈ ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ 2023-2030 ԹՎԱԿԱՆՆԵՐԻ ԱԶԳԱՅԻՆ ՄԱԿԱՐԴԱԿՈՎ ՍԱՀՄԱՆՎԱԾ ԳՈՐԾՈՂՈՒԹՅՈՒՆՆԵՐԻ ԻՐԱԿԱՆԱՑՄԱՆ ԾՐԱԳԻՐԸ, ՖԻՆԱՆՍԱՎՈՐՄԱՆ ՌԱԶՄԱՎԱՐՈՒԹՅՈՒՆՆ ՈՒ ՆԵՐԴՐՈՒՄԱՅԻՆ ՊԼԱՆԸ ՀԱՍՏԱՏԵԼՈՒ ՄԱՍԻՆ

--------------------------------------------------------------------------------------------------------------

Ղեկավարվելով Հայաստանի Հանրապետության Սահմանադրության 146-րդ հոդվածով, Փարիզյան համաձայնագրի 4-րդ հոդվածի 2-րդ և 5-րդ մասերով և առաջնորդվելով Հայաստանի Հանրապետության կառավարության 2021 թվականի ապրիլի 22-ի N 610-Լ որոշման հավելվածով՝ Հայաստանի Հանրապետության կառավարությունը ո ր ո շ ու մ է.

1. Հաստատել՝

1) Փարիզյան համաձայնագրի ներքո Հայաստանի Հանրա­պե­տու­թյան 2023-2030 թվականների Ազգային մակարդակով սահմանված գործո­ղու­թյունների իրականացման ծրագիրը ` համաձայն N 1 հավելվածի.

2) Փարիզյան համաձայնագրի ներքո Հայաստանի Հանրա­պե­տու­թյան 2023-2030 թվականների Ազգային մակարդակով սահմանված գործո­ղու­թյունների իրականացման ֆինանսավորման ռազմավարությունը՝ համաձայն N 2 հավելվածի.

3) Փարիզյան համաձայնագրի ներքո Հայաստանի Հանրա­պե­տու­թյան 2023-2030 թվականների Ազգային մակարդակով սահմանված գործո­ղու­թյունների իրականացման ներդրումային պլանը՝ համաձայն N 3 հավելվածի։

2. «Կլիմայի փոփոխության մասին» շրջանակային կոնվենցիայի և Փարիզյան համաձայնագրի պահանջների ու դրույթների կատարման միջգերատեսչական համակարգման խորհրդի նախագահ, շրջակա միջավայրի ոլորտը համակարգող փոխվարչապետին՝

ապահովել Ազգային մակարդակով սահմանված գործո­ղու­թյունների իրականացման ծրագրի կատարման առաջընթացի վերաբերյալ զեկույցների լսումները՝ 6-ամսյա պարբերականությամբ:

3. Շրջակա միջավայրի նախարարին՝

ապահովել Ազգային մակարդակով սահմանված գործո­ղու­թյունների իրականացման ծրագրի կատարման առաջընթացի տարեկան հաշվետվությունների հրապարակումը:

4. Սույն որոշումն ուժի մեջ է մտնում հրապարակմանը հաջորդող օրվանից:

ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ

ՎԱՐՉԱՊԵՏ